Maklike spaghetti bolognese | My Matzikama
Maklike spaghetti bolognese
'n Lekker resep vir spaghetti bolognese is altyd 'n wenner en elke mens moet so 'n resep in hul agtersak hê vir 'n noodgeval. Dit is 'n heerlike gereg wat baie honger magies sal voed. Dit is ook 'n lekker resep om in grootmaat te maak, omdat dit gerieflik gevries kan word. Hierdie resep is maklik om te maak en na die eerste probeer slag maak jy dit sommer toe oë!
Hierdie resep maak genoeg vir 5 – 6 mense.
800 g beesmaalvleis (as jy nog oorskiet wil hê kan jy tot 1.5 kg maalvleis gebruik)
vleisspeserye (Ina Paarman se "meat spice" werk goed)
2 blikkies tamatie- en uie-mengsel
200 – 400 g sampioene, gesny
bietjie rooiwyn (in jou glas en vir die kos)
gemengde speserye (Ina Paarman se mixed Italian herbs and garlic werk goed)
origanum, pietersielie en roosmaryn na smaak
spaghetti, gaargemaak en gedreineer
Maak die olie in 'n groot kastrol warm. Sodra dit warm is, braai die uie, knoffel en die helfte van die sampioene tot die uie deurskynenend word, dit behoort so 3 tot 4 minute te neem.
Hou die plaat op 'n hoë hitte en voeg die ontdooide maalvleis by. Sprinkel die swart peper en die speserye oor die vleis en roer goed. Terwyl jy die maalvleis gaarmaak, voeg die Worcester-sous, blatjang en rooiwyn by. Maak seker om goed te roer sodat die vleis nie aanbrand nie.
Sodra die maalvleis gaar is en die vloeistof weggekook is, gooi die twee blikkies tamatie- en uie- mengsel asook die tamatiepuree by. Indien jy die resep bietjie wil aanpas kan jy ook opgesnyde wortelstukkies of ertjies byvoeg.
Sodra die mengsel begin borrel, verlaag die plaat se hitte, sodat dit lekker prut en die bestanddele gesels en mekaar beter leer ken. Voeg die oorblywende sampioene by. Roer elke 10 minute goed deur en laat dit vir 30 minute prut.
Maak die spaghetti gaar soos op die verpakking aangedui en maak dit in 'n aparte pot. Laat dit dreineer en afkoel.
Sodra die bolognese mengsel gereed is, kan dit bo-op die spaghetti bedien word. Sprinkel vars pietersielie oor en sit saam met rooiwyn voor. Indien jy baie van kaas hou kan jy gerasperde cheddar of parmesaan ook oorstrooi.
En voila! As daar baie bolognese oorbly, kan dit gevries word vir 'n aand waar jy te lui is om kos te maak, of vir wanneer die kinders in die middag iets soek om te eet. Dit is ook lekker op 'n roosterbroodjie saam met ontbyt. Die opsies is eindeloos!
Lokprent vir Ant-Man and the Wasp is hier!
Die filmmaatskappy Marvel het onlangs die lokprent vir die fliek Ant-Man and The Wasp bekend gestel en dit is...
Knoffel vir 'n gesonder leefstyl
Knoffel is nie net 'n sterkreukende afstammeling van die ui familie wat vervelige disse se smaak drasties verbeter nie....
Hipertensie – die stille moordenaar
Hipertensie, ook bekend as hoë bloeddruk, is een van die groot risikofaktore vir beroerte en hartsiekte. Volgens die Hart-en-beroerte-stigting...
Suurlemoenwater dalk 'n gesondheidsflater
Baie mense volg deesdae die neiging om suurlemoenwater te drink om te detoks en om 'n plat maag te...
Gesonde leefstyl word jaarliks op 16 Februarie gevier, maar die hele Februarie-maand word ook aan die bewusmaking vir die...
Vyf gesonde eetgewoontes
'n Paar maklike aanpassings tot jou eetgewoontes kan jou gesondheid beduidend verbeter en jou energievlakke verhoog. Breek die vas...
Cocktails are always fun to make, especially during the holidays when you can sleep off your hangover, but with...